
	A Házszabály 94. § (1) bekezdése és 102. § (1) bekezdése alapján az egyes adótörvények és azzal összefüggő egyéb törvények módosításáról szóló T/9179. számú törvényjavaslathoz az alábbi





bizottsági módosító javaslatot





terjesztem elő:





1. A törvényjavaslat 1. §-ának helyébe a következő rendelkezés lép:





„1. § (1) Az általános forgalmi adóról szóló 2007. évi CXXVII. törvény (a továbbiakban: Áfa tv.) 82. §-ának (1) bekezdése helyébe a következő rendelkezés lép:





„(1) Az adó mértéke az adó alapjának 25 százaléka.”





(2) Az Áfa tv. 82. §-a a következő (3) bekezdéssel egészül ki:





„(3) A 3/A. számú mellékletben felsorolt termékek, szolgáltatások esetében az adó mértéke az adó alapjának 18 százaléka.””





2. A törvényjavaslat 2. §-ának helyébe a következő rendelkezés lép:





„2. § (1) Az Áfa tv. 83. §-ának a) pontja helyébe a következő rendelkezés lép: 


[83. § Ha a juttatott vagyoni előny pénzben kifejezett összegét úgy kell tekinteni, mint amely fizetendő adót is tartalmaz, annak megállapításához]


       „a) a 82. § (1) bekezdésében említett adómérték esetében 20 százalékot,”


[kell alkalmazni.]





(2) Az Áfa tv. 83. §-a a következő c) ponttal egészül ki:


[83. § Ha a juttatott vagyoni előny pénzben kifejezett összegét úgy kell tekinteni, mint amely fizetendő adót is tartalmaz, annak megállapításához]


       „c) a 82. § (3) bekezdésében említett adómérték esetében 15,26 százalékot”


[kell alkalmazni.]”





3. A törvényjavaslat a következő új 3. §-sal egészül ki, egyidejűleg az ezt követő §-ok számozása értelemszerűen változik:





„3. § Az Áfa tv. az e törvény 1. melléklete szerinti 3/A. számú melléklettel egészül ki.”





4. A törvényjavaslat 44. §-ának (2) bekezdése az alábbiak szerint módosul, továbbá a következő új (3) bekezdéssel egészül ki, egyidejűleg a § ezt követő bekezdéseinek számozása értelemszerűen változik:





„(2) 2009. augusztus 1-jén lép hatályba a VIII. fejezet és az Áfa tv. e törvénnyel megállapított 3/A. számú melléklete II. részének 1. pontja, kivéve, ha a (3) bekezdésből más következik.





(3) Abban az esetben, ha az Áfa tv. e törvénnyel megállapított 3/A. számú melléklete II. részének 1. pontja tekintetében az Európai Bizottság 2009. július 31. napjáig a versenytorzulás veszélyéről határoz, az Áfa tv. e törvénnyel megállapított 3/A. számú melléklete II. részének 1. pontja nem lép hatályba.”





5. A törvényjavaslat 70. §-a az alábbiak szerint módosul:





„70. § Az Áfa tv. e törvénnyel megállapított rendelkezéseit – a 71. és 72. §-ban foglalt eltérés[s]ekkel – azokban az esetekben kell alkalmazni először, amelyekben az Áfa tv. 84. §-a szerint megállapított időpont 2009. június 30. napját követi.”





6. A törvényjavaslat 71. §-a a következő új (2) bekezdéssel egészül ki, egyidejűleg a § jelenlegi szövegének számozása (1) bekezdésre változik:





„(2) Azt az általános forgalmiadó-mértékváltozással érintett termékértékesítést, szolgáltatásnyújtást, amelynél a teljesítést egyébként az Áfa tv. 58. §-a szerint kell megállapítani, és az az időszak, amelyre az adott részlet vagy elszámolás vonatkozik, még e törvény hatálybalépésének napja előtt megkezdődik, de e törvény hatálybalépésének napján vagy azt követően fejeződik be, azon naptári napok száma szerint, amelyek e törvény 


        a) hatálybalépése napját megelőző időszakra, illetőleg


        b) hatálybalépésének napjára vagy azt követő időszakra 


esnek, az alkalmazandó általános forgalmi adó mértéke szempontjából úgy kell tekinteni, mint amelynél az a) és b) pont szerint külön-külön, időarányos részteljesítés történik. Az a) pont szerinti időarányos részteljesítésre az Áfa tv. 2009. június 30. napján hatályos rendelkezéseit kell alkalmazni, ha az ellenérték megtérítése e törvény hatálybalépésének napján vagy azt követően válik esedékessé.”





7. A törvényjavaslat a következő új 72. §-sal egészül ki, egyidejűleg az ezt követő §-ok számozása értelemszerűen változik:





„72. § A 71. §-tól eltérően az Áfa tv. e törvénnyel megállapított 3/A. számú melléklete II. részének 1. pontját azokban az esetekben kell alkalmazni először, amelyekben az Áfa tv. 84. §-a szerint megállapított időpont 2009. július 31. napját követi, kivéve, ha az a 44. § (3) bekezdése szerint nem lép hatályba.”





8. A törvényjavaslat 72. §-ának (2) bekezdése helyébe a következő rendelkezés lép:





„(2) Az (1) bekezdésben említett átállításig 


        a) a gépi nyugtaadásra szolgáló taxamétert és 


        b) az általános forgalmi adó nyugtán való feltüntetésére vagy számlakiállításra is alkalmas pénztárgépet


használó, nyugta-, illetőleg számlakibocsátási kötelezettségének kézi kibocsátású nyugtával, számlával tesz eleget.”





9. A törvényjavaslat a következő új 1. melléklettel egészül ki, egyidejűleg az ezt követő mellékletek számozása értelemszerűen változik:





„1. melléklet a 2009. évi … törvényhez





Az Áfa tv. a következő 3/A. számú melléklettel egészül ki:





„3/A. számú melléklet a 2007. évi CXXVII. törvényhez








A 82. § (3) bekezdésének alkalmazása alá tartozó termékek, szolgáltatások





I. rész: termékek





Sorszám�
                                      Megnevezés�
       vtsz.�
�
 1.�
Tej és tejtermékek (kivéve az anyatejet) �
0401-ből �0402 �0403 �0404 10


0405-től 0406-ig�
�
 2.�
Tejtermékek (kivéve az italként közvetlen fogyasztásra alkalmas, tej pótlására szolgáló olyan imitátumokat, amelyek általában tej és permeátum - esetenként savó és/vagy tejszín - különböző arányú keverékéből állnak, és amelyek minősége, mennyiségi összetétele különbözik a természetes tejétől, tejfehérje tartalma lényegesen alacsonyabb a természetes tejénél)�
0404 90-ből�
�
 3.�
Ízesített tej  �
2202 90 91-ből �2202 90 95-ből �2202 90 99-ből�
�
 4.�
Gabona, liszt, keményítő vagy tej felhasználásával készült termék�
1901


(kivéve: 1901 10 00 02)


1903


1904


1905 10


1905 40


1905 90�
�
  


II. rész: szolgáltatások





Sorszám�
                                      Megnevezés�
�
 1.�
Távhő-ellátás, kizárólag fűtési célra””�
�






I n d o k o l á s:





1-2. Az aktív, saját teljesítményükből és adózott jövedelmükből élők kedvezőbb adóztatását a fogyasztást terhelő adók növelése biztosíthatja. Ennek megfelelően a módosító javaslat értelmében az áfa normál kulcsa 25%-ra emelkedne, mely intézkedés azonban egyúttal – a 18%-os kedvezményes kulcs beiktatásával – az alacsonyabb jövedelemszinten élők által tipikusan fogyasztott termékkör adóterhelését megkülönböztetetten kezelné (csökkentené).





3. és 9. Az Áfa tv-ben egy új melléklet tartalmazná a 18%-os kedvezményes kulcs alá eső termékek és szolgáltatások körét. Ezek a módosító javaslat szerint a következők: az alapvető élelmiszerek közül a tej és tejtermékek, a kenyér és egyéb pékáruk, valamint a fűtési célú távhőszolgáltatás.





4. Az áfa-mértékváltozás fő szabály szerint 2009. július 1-jén lépne hatályba, azonban a fűtési célú távhőszolgáltatásra vonatkozó 18%-os adókulcs hatálybalépése csak 2009. augusztus 1-jével történne meg. Utóbbit az indokolja, hogy a távhő kedvezményes áfa alá sorolásáról az Európai Bizottságot előzetesen tájékoztatni kell, amely három hónapos időtartamon belül dönt arról, hogy ez az intézkedés bevezethető-e.     





5-7. A módosító javaslat az áfa-mértékváltozást tartalmazó előírásaihoz kapcsolódó átmeneti rendelkezéseket pontosítja.





8. Technikai jellegű, szövegpontosító javaslat.








Budapest, 2009. április ”      ”. 








							          Varga Mihály


								     elnök


